Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
24 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 1.08 จุด (0.06%) ปิดภาคเช้าที่ 1,672.39 จุด ด้วยมูลค่าการซื้อขาย 23,589.39 ล้านบาท
Most Positive Impact: PTT (+0.7 จุด), ADVANC (+0.58 จุด), EA (+0.46 จุด)
Most Negative Impact: PTTEP (-0.39 จุด), AOT (-0.35 จุด), PTTGC (-0.33 จุด)
ตลาดหุ้นไทยถูกผลักดันโดยกลุ่ม พลังงาน(+0.88 จุด) สื่อสาร(+0.71 จุด) และกลุ่มธนาคาร(+0.63 จุด) ส่วนกลุ่มที่กดดันดัชนี ได้แก่ กลุ่มอสังหาฯ(-0.62 จุด) ขนส่ง(-0.56 จุด) และกลุ่มปิโตรฯ(-0.51 จุด)
ตลาดหุ้นต่างประเทศเคลื่อนไหวสลับทิศทางกันโดยตลาดที่ปรับตัวเพิ่มขึ้น ได้แก่ ออสเตรเลีย(+0.88%) มาเลเซีย(+0.50%) ฟิลิปปินส์(+0.04%) ส่วนตลาดที่ปรับตัวลดลง ได้แก่ อินโดนีเซีย(-0.40%) ญี่ปุ่น(-0.29%) จีน(-0.18%)
แนวโน้มตลาดบ่าย
ภาคบ่าย SET Index น่าจะแกว่งตัวลงโดยมีกรอบล่างที่อยู่ที่ 1,665 จุด แม้ว่าจะมี sentiment บวกจากตลาดหุ้นสหรัฐฯ แต่วันนี้มีประเด็นการเมืองที่มารบกวนค่อนข้างมาก ได้แก่ การพิจราณาของศาลรัฐธรรมนูญว่าจะรับ/ไม่รับวินิจฉัยกรณีการนับคะแนนส.ส.ระบบบัญชีรายชื่อ และยังมีประเด็นที่หัวหน้าพรรคอนาคตใหม่อาจขาดคุณสมบัติการเป็นส.ส. แม้ว่ากระบวนการจะยังไม่สิ้นสุดแต่ก็สร้างความกังวลแก่ตลาดต่อการจัดตั้งรัฐบาล
หุ้นแนะนำภาคบ่ายเลือก STEC โดยเรามีมุมมองเชิงบวกต่อกลุ่มรับเหมาก่อสร้างจากการเร่งประมูลโครงการสาธารณะซึ่งเป็นปัจจัยกระตุ้นที่สำคัญ เราเชื่อว่ารัฐบาลรักษาการณ์จะยังคงมีอำนาจในการดำเนินงานเพื่อพัฒนาโครงการสาธารณะต่างๆ ทั้งนี้ STEC ดูโดดเด่นที่สุดในกลุ่มทั้งในแง่การเติบโตของกำไร และผลตอบแทนต่อผู้ถือหุ้นที่สูง ขณะที่ราคาหุ้นเริ่มมีการพักตัวลงมาน่าจะเป็นจังหวะในการเริ่มสะสมรอบใหม่ แนะนำซื้อโดยมีมูลค่าพื้นฐานที่ 30.10 บาท
ประเด็นเศรษฐกิจที่น่าติดตามในสัปดาห์นี้ คืนนี้ติดตามสินค้าคงคลังน้ำมันดิบประจำสัปดาห์ของสหรัฐฯโดยตลาดคาดการณ์เพิ่มขึ้น 1.25 ล้านบาร์เรล วันพฤหัสฯสหรัฐฯจะมีการรายงานยอดคำสั่งซื้อสินค้าคงทนประจำเดือนมี.ค. และรายงานประจำเดือนของธนาคารกลางยุโรป ต่อด้วยสุดท้ายวันศุกร์ติดตาม GDP ไตรมาส 1 ของสหรัฐฯ โดยตลาดคาดการณ์ 2.1% QoQ
หุ้นแนะนำ GLOBAL PRM PTT